wannaphong/clean_thaiwikipedia huggingface dataset:
# วัดบางมูลนาก
วัดบางมูลนาก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางมูลนาก อำเภอบางมูลนาก จังหวัดพิจิตร

วัดบางมูลนากเริ่มก่อตั้งเป็นวัดตั้งแต่เมื่อสมัยกรุงธนบุรี ตั้งแต่เมื่อ พ.ศ. 2321 ได้รับพระราชทานวิสุงคามสีมา มาแล้ว 2 ครั้ง ครั้งแรกไม่ปรากฏหลักฐานว่าได้รับพระราชทานวิสุงคามสีมาเมื่อไร ครั้งหลังได้รับพระราชทานวิสุงคามสีมา เมื่อวันที่ 6 สิงหาคม พ.ศ. 2506 และได้ทำพิธีผูกพัทธสีมา เมื่อวันที่ 9 มีนาคม พ.ศ. 2508

อาคารและเสนาสนะที่สำคัญ ได้แก่ อุโบสถกว้าง 8 เมตร ยาว 24 เมตร ก่อสร้างแล้วเสร็จเมื่อ พ.ศ. 2508 วิหารกว้าง 6.5 เมตร ยาว 16.5 เมตร ก่อสร้างแล้วเสร็จเมื่อ พ.ศ. 2508 ศาลาการเปรียญ (ศาลาธรรมสิริ) กว้าง 36 เมตร ยาว 45 เมตร ก่อสร้างแล้วเสร็จเมื่อ พ.ศ. 2512 หอสวดมนต์เก่า เป็นอาคารไม้ 2 ชั้น ชั้นล่าง เป็นหอฉัน ชั้นบน เป็นหอสวดมนต์ กว้าง 14 เมตร ยาว 20 เมตร กุฏิจำนวน 20 หลัง เป็นกุฏิไม้ 16 หลัง กุฏิตึก 2 ชั้น 4 หลัง หอสวดมนต์เก่า เป็นอาคารไม้ 2 ชั้น ชั้นล่าง เป็นหอฉัน ชั้นบน เป็นหอสวดมนต์ กว้าง 14 เมตร ยาว 20 เมตร วิหารประดิษฐาน อดีตเจ้าอาวาสวัด 2 รูป ศาลาธรรมสังเวช 2 หลัง และมีโรงเรียนปริยัติธรรม เป็นอาคารคอนกรีต 2 ชั้น กว้าง 13 เมตร ยาว 23 เมตร ก่อสร้างแล้วเสร็จเมื่อ พ.ศ. 2519

ปูชนียวัตถุมี พระพุทธชินวร หรือชาวบ้านเรียกว่า "หลวงพ่อพระพุทธชินวร"กรมศิลปากร. "วัดบางมูลนาก" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 15 ธันวาคม 2565. เข้าถึงจาก http://gis.finearts.go.th/fineart/ เป็นพระพุทธรูปทองสำริด สมัยอู่ทอง ปางมารวิชัย ประดิษฐานที่วิหาร พระพุทธรูปมีขนาด หน้าตักกว้าง 3 ศอก 9 นิ้ว สูงถึงพระเกตุ 3 ศอก 9 นิ้ว และมีพระพุทธชินราชจำลอง หน้าตักกว้าง 3 ศอก 9 นิ้ว สูงถึงพระเกตุ 3 ศอก 29 นิ้ว ประดิษฐานที่อุโบสถ

รายนามเจ้าอาวาส
 พระอาจารย์ อู๋ พ.ศ. 2321−2332
 พระอาจารย์ จันทร์ พ.ศ. 2335−2340
 พระอาจารย์ แดง พ.ศ. 2340−2348
 พระอาจารย์ สุ่น พ.ศ. 2348−2358
 พระอาจารย์ เฟื่อง พ.ศ. 2358−2384
 พระอาจารย์ พวง พ.ศ. 2384−2421
 พระครู ล้อม พ.ศ. 2421−2443
 พระครู มา พ.ศ. 2443−2457
 พระครู ลัพ พ.ศ. 2457−2473
 พระครูพิทักษ์ศีลคุณ (หลวงพ่อน้อย) พ.ศ. 2473−2501
 พระครู แฟ้ม พ.ศ. 2501−2505
 พระครูวิจารณ์ธรรมสิริ (หลวงพ่อสิริ) พ.ศ. 2505−2533
 พระครูพิศาลสุภัทรคุณ (พระมหาสมศักดิ์  สภทฺโท) พ.ศ. 2534−
# วัดท่าช้าง (จังหวัดพิจิตร)
วัดท่าช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน่านในตำบลเนินมะกอก อำเภอบางมูลนาก จังหวัดพิจิตร  มีที่ดินตั้งวัดเนื้อที่ 18 ไร่ 2 งาน มีที่ธรณีวงฆ์ จำนวน 2 แปลง เนื้อที่ 76 ไร่ มีโฉนดทั้ง 2 แปลง

วัดท่าช้างตั้งวัดเมื่อ พ.ศ. 2442 ได้รับพระราชทานวิสุงคามสีมาเมื่อ พ.ศ. 2482 วัดมีรูปปั้นช้างพลายนิมิตรซึ่งเชื่อกันว่าเป็นช้างพลายงาเนียม ขี้หอม พรานสรรพยาคล้องได้ที่เมืองภูมิ และนำมาลงแพที่ฝั่งแม่น้ำน่านในบริเวณนี้ เพื่อนำไปถวายพระเจ้ากรุงศรีอยุธยา ซึ่งเป็นที่มาของชื่อ "วัดท่าช้าง"

อาคารเสนาสนะที่สำคัญ ได้แก่ อุโบสถกว้าง 7.75 เมตร ยาว 21.45 เมตร สร้างเมื่อ พ.ศ. 2484 ศาลาการเปรียญกว้าง 20 เมตร ยาว 31 เมตร สร้างเมื่อ พ.ศ. 2488 หอสวดมนต์กว้าง 15 เมตร ยาว 15 เมตร สร้างเมื่อ พ.ศ. 2509 กุฏิสงฆ์ จำนวน 3 หลัง และหอระฆังเก่าสร้างด้วยไม้มุงสังกะสี มี 4 มุข เจดีย์สร้างด้วยอิฐถือปูน มีปูชนียวัตถุ คือ พระพุทธรูปชื่อ หลวงพ่อหิน เป็นพระพุทธรูปศิลปะทวารวดียุคต้น ปางมารวิชัยประดิษฐานอยู่ที่มณฑปหลังใหญ่ กว้าง 20 เมตร ยาว 20 เมตร สูงจากฐานถึงยอดมณฑป 50 เมตร
# มนจายากิ
thumb| มนจายากิหลังปรุงเสร็จ
มนจายากิ  หรือนิยมเรียกอย่างย่อว่า มนจะ  เป็นอาหารญี่ปุ่นชนิดหนึ่ง ทำจากแป้งเหลวที่ทอดในกระทะ เป็นที่นิยมในภูมิภาคคันโต มีลักษณะคล้ายคลึงกับโอโกโนมิยากิ แต่ใช้ส่วนผสมในแป้งเหลวที่แตกต่างกัน

 การปรุง 
ส่วนผสมในมอนจายากินั้นจะถูกสับละเอียดและผสมลงในแป้งเหลวก่อนทอด แป้งเหลวของมอนจายากิมีส่วนผสมคล้ายกันกับโอโกโนมิยากิ แต่มีการเติมดาชิหรือน้ำลงไปเพิ่มลงในส่วนผสมของแป้งมนจายากิ ทำให้มนจายากิที่ปรุงสุกมีลักษณะเหลวข้นมากกว่าโอโกโนมิยากิ ความเหลวข้นของมอนจะยากิที่ปรุงสุกเทียบได้กับเนยแข็งที่หลอมเหลว

ผู้รับประทานกินมนจายากิได้โดยตรงจากกระทะโดยใช้ตะหลิวขนาดเล็ก ผู้รับประทานมนจายากิอาจมีส่วนร่วมในการปรุง ด้วยการเทแป้งเหลวและวัตถุดิบของมอนจายากิลงปรุงในกระทะด้วยตนเอง ร้านมอนจายากิหลายแห่งสามารถพบได้ในย่านสึกิชิมะ ของกรุงโตเกียว ซึ่งว่ากันว่าเป็นต้นกำเนิดของอาหารชนิดนี้ ร้านอาหารเหล่านี้ส่วนใหญ่ยังเสิร์ฟโอโกโนมิยากิแบบธรรมดาอีกด้วยTrautlein, Steve, "The chow-down tour of Kanto's local dishes ", The Japan Times, 24 August 2012, p. 15.
# ฟร็องส์ฟุตโบล
ฟร็องส์ฟุตโบล  เป็นนิตยสารรายปักษ์ในฝรั่งเศสที่มีข่าวสารฟุตบอลจากทั่วทุกมุมโลก ถือเป็น 1 ในสื่อกีฬาที่มีชื่อเสียงที่สุดในยุโรป ส่วนใหญ่เป็นเพราะการรายงานข่าวด้วยภาพ บทสัมภาษณ์เชิงลึกและพิเศษ และสถิติที่ถูกต้องของการแข่งขันยูฟ่าแชมเปียนส์ลีก และข่าวในวงการฟุตบอลทั้งข่าวการซื้อขายนักเตะและผลการแข่งขัน ฟร็องส์ฟุตโบลตีพิมพ์ครั้งแรกในปี ค.ศ. 1946 และมีสำนักงานใหญ่ตั้งอยู่ในกรุงปารีส  มากกว่า 6 ทศวรรษที่ฟร็องส์ฟุตโบลได้มอบรางวัลบาลงดอร์ให้กับนักฟุตบอลยอดเยี่ยมแห่งปี

 รางวัล 
ระหว่างปี ค.ศ. 1956 ถึง ค.ศ. 2009 ฟร็องส์ฟุตโบลมอบรางวัลให้กับนักฟุตบอลที่ดีที่สุดในยุโรปด้วยรางวัลบาลงดอร์ ซึ่งมักเรียกกันว่ารางวัลนักฟุตบอลยอดเยี่ยมแห่งปีของยุโรป หลังจากการรวมรางวัลเข้ากับรางวัลนักฟุตบอลยอดเยี่ยมของโลกแห่งปีของฟีฟ่า ในปี ค.ศ. 2010 กลายเป็นฟีฟ่าบาลงดอร์ สำหรับนักฟุตบอลที่ดีที่สุดในโลกโดยร่วมมือกับฟีฟ่า จนถึงปี ค.ศ. 2016 เมื่อฟร็องส์ฟุตโบลกลับมาเป็นเจ้าของถ้วยรางวัลอีกครั้งหลังจากสิ้นสุดการร่วมมือกับฟีฟ่า
# ทามาโงยากิ
ทามาโงยากิ  เป็นไข่เจียวของญี่ปุ่นรูปแบบหนึ่ง ทำโดยการการม้วนไข่ที่ตีแล้วทอดแล้วเข้าด้วยกันหลายชั้น ๆ มักปรุงอยู่ในกระทะรูปสี่เหลี่ยมผืนผ้าที่เรียกว่า มากิยากินาเบะ หรือ ทามาโงยากิกิ

 การปรุง 
ทามาโงยากิมีหลายรูปแบบ ทำโดยการผสมไข่ น้ำตาล และโชยุเข้าด้วยกัน นอกจากนี้ยังมีการใช้สาเกและมิริงในบางสูตร

รูปแบบอื่น ๆ เช่น ดาชิมากิทามาโงะ ซึ่งเพิ่มดาชิลงในส่วนผสมของไข่, รูปแบบที่ใส่น้ำสตอกของปลาโบนิโตะแห้งและสาหร่ายทะเล หรือรูปแบบที่เป็นส่วนผสมของน้ำแกงข้นกุ้ง โทโรโระฮ่วยซัว สาเก และไข่ กลายเป็นก้อนที่มีลักษณะคล้ายคัสตาร์ด

 ทางเลือกการเสิร์ฟ 
ในประเทศญี่ปุ่น ทามาโกะยากิมักเสิร์ฟเป็นอาหารเช้า

 ซูชิ 
ทามาโงยากิเป็นหน้าหนึ่งบนนิงิริซูชิ และยังปรากฏในซูชิม้วนหลายประเภท ในวันที่ร้านซูชิส่วนมากทำทามาโงยากิด้วยตนเอง หรือที่รู้จักกันในชื่อ เกียวกุ ในภาษาของวงการซูชิ ลูกค้าผู้เชี่ยวชาญจะสั่งทามาโงซูชิก่อนเริ่มมื้ออาหารเพื่อประเมินทักษะของพ่อครัวซูชิ

ม้วนฟูโตมากิขนาดใหญ่มักจะใช้ทามาโงยากิเป็นส่วนผสม

 อาหารที่คล้ายกัน 
thumb| ดาเตมากิ
ในประเทศญี่ปุ่น มีอาหารหลายอย่างที่คล้ายกับทามาโงยากิ เช่น อูซูยากิทา มาโงะ, คินชิทามาโงะ และ อิริทามาโกะ ต่างกันที่ความหนาและลักษณะการทอด อูซูยากิทามาโงะนั้นมีลักษณะบางกว่า คินชิทามาโกะคืออูซูยากิทามาโงะแบบหนึ่งที่หั่นให้เหมือนกับเส้นด้ายเส้นเล็ก และอิริทามาโงะคล้ายกับไข่คน

ดาเตมากิ (伊達巻) มีลักษณะการปรุงคล้ายกับทามาโงยากิ แต่มีการใส่เนื้อปลาบดและฮันเป็งลงในส่วนผสม
# Gnathophylleptum
Levicaris เป็นสกุลของกุ้งฝอยที่อยู่ในวงศ์ Palaemonidae

สปีชีส์ในสกุลนี้พบในอเมริกากลาง เอเชียตะวันออกเฉียงใต้ และออสเตรเลีย

สปีชีส์ในสกุลนี้ ได้แก่:

Gnathophylloides mineri 
Gnathophylloides robustus
# Creaseria
Levicaris เป็นสกุลของกุ้งฝอยที่อยู่ในวงศ์ Palaemonidae

สปีชีส์ในสกุลนี้พบในอเมริกากลาง

สปีชีส์ในสกุลนี้ ได้แก่:
 Creaseria morleyi (Creaser, 1936)
# Levicaris
Levicaris เป็นสกุลของกุ้งฝอยที่อยู่ในวงศ์ Palaemonidae

สปีชีส์ในสกุลนี้พบใกล้ประเทศญี่ปุ่น

สปีชีส์ในสกุลนี้ ได้แก่:
 Levicaris mammillata (Edmondson, 1931)
# Leander
Levicaris เป็นสกุลของกุ้งฝอยที่อยู่ในวงศ์ Palaemonidae

สปีชีส์ในสกุลนี้พบการกระจายทั่วโลก

สปีชีส์ในสกุลนี้ ได้แก่:

Leander distans 
Leander hammondii 
Leander indicus 
Leander kempi 
Leander manningi 
Leander paulensis 
Leander plumosus 
Leander tenuicornis 
Leander tenuicornis
# Exoclimenella
Levicaris เป็นสกุลของกุ้งฝอยที่อยู่ในวงศ์ Palaemonidae

สปีชีส์ในสกุลนี้พบในมาดากัสการ์ คาบสมุทรอาหรับ มหาสมุทรแปซิฟิก

สปีชีส์ในสกุลนี้ ได้แก่:

Exoclimenella denticulata 
Exoclimenella maldivensis 
Exoclimenella sibogae 
Exoclimenella sudanensis
# เดอะเฮาส์ออฟเดอะเดด 4
เดอะเฮาส์ออฟเดอะเดด 4  เป็นเกมอาร์เคดยิงปืนแสงแนวสยองขวัญและเป็นภาคที่สี่ของซีรีส์วิดีโอเกมเดอะเฮาส์ออฟเดอะเดดที่พัฒนาโดยบริษัทเซกา เกมดังกล่าวเกิดขึ้นระหว่างเหตุการณ์ของเดอะเฮาส์ออฟเดอะเดด 2 และเดอะเฮาส์ออฟเดอะเดด III รวมถึงนำเสนอแนวคิดรูปแบบการเล่นใหม่หลายอย่าง ผู้เล่นสามารถควบคุมตัวละครเจมส์ เทย์เลอร์ จากเดอะเฮาส์ออฟเดอะเดด 2 (ทางด้านซ้าย) หรือเคต กรีน ซึ่งเป็นตัวละครใหม่ในซีรีส์ (ทางด้านขวา) และเกมนี้มีภาคต่อคือเฮาส์ออฟเดอะเดด: สการ์เล็ตดอว์น

เดอะเฮาส์ออฟเดอะเดด 4 เป็นเกมแรกที่เดินเครื่องบนบอร์ดระบบอาร์เคดของเซกา ลินด์เบิร์ก ส่วนเวอร์ชันเพลย์สเตชัน 3 ที่มีการรองรับเพลย์สเตชัน มูฟ และสองด่านจากเดอะเฮาส์ออฟเดอะเดด 4 สเปเชียล ได้รับการวางจำหน่ายเมื่อวันที่ 17 เมษายน ค.ศ. 2012 ในเพลย์สเตชัน เน็ตเวิร์ก

 รูปแบบการเล่น 
ตัวละครของผู้เล่นจะติดปืนกลมือในภาคนี้ ซึ่งตรงข้ามกับปืนพกกึ่งอัตโนมัติในสองภาคแรกหรือปืนลูกซองในภาคสาม ปืนดังกล่าวจะยิงในโหมดอัตโนมัติเต็มรูปแบบตราบเท่าที่กดไกปืน และสามารถบรรจุกระสุนใหม่ได้โดยการเขย่าหรือชี้ออกจากหน้าจอ ผู้เล่นสามารถค้นหาและขว้างระเบิดเพื่อทำลายศัตรูจำนวนมากได้ในคราวเดียว ตลอดจนสามารถรับระเบิดเพิ่มเติมจากการทำภารกิจบางอย่างหรือโดยการยิงลัง และในบางจุดของเกม ผู้เล่นจะต้องเขย่าปืนอย่างแรงเพื่อหลบหนีจากสถานการณ์บางอย่าง

เกมนี้มีเส้นทางแยกย่อย เส้นทางส่วนใหญ่นำไปสู่จุดเดียวกันในเรื่องราวของเกม เช่นเดียวกับเดอะเฮาส์ออฟเดอะเดด III ซึ่งมีโบนัสตอนจบด่านที่ผู้เล่นสามารถได้รับชีวิตพิเศษโดยขึ้นอยู่กับคอมโบระดับยิงที่หัว, ความแม่นยำ และคะแนน ส่วนอีกปัจจัยที่กลับมาคือการมีแถบ "ยกเลิก"

เกมดังกล่าวใช้การยิงตอบโต้ที่สำคัญซึ่งผู้เล่นจะได้รับการสนับสนุนให้ยิงจุดอ่อนของศัตรูมากกว่าการสาดกระสุนใส่ศัตรู ซึ่งเริ่มต้นในระดับดี, ยอดเยี่ยม, น่าทึ่ง และสมบูรณ์แบบ ส่วนการโดนโจมตีหรือการฆ่าศัตรูที่ไม่ใช่จุดอ่อนจะเป็นการรีเซ็ตตัวนับ
# เอเจ็ต
เอเจ็ต  หรือชื่อเดิม อานาโดลูเจ็ต เป็นสายการบินต้นทุนต่ำระดับภูมิภาคสัญชาติตุรกี โดยมีฐานการบินหลักในท่าอากาศยานอังการาเอแซนโบอาและท่าอากาศยานนานาชาติอิสตันบูล ซาบีฮา เกิกเชน เอเจ็ตให้บริการเที่ยวบินสู่ 92 จุดหมายปลายทางในตุรกี ไซปรัสเหนือ ยุโรปตะวันตก และเอเชียตะวันตกเฉียงใต้ให้แก่เตอร์กิชแอร์ไลน์

 ประวัติ 
เตอร์กิชแอร์ไลน์ได้ก่อตั้งอานาโดลูเจ็ตในเดือนกุมภาพันธ์ ค.ศ. 2008 โดยเป็นสายการบินเสมือน สายการบินได้เข้าควบคุมเส้นทางการบินภายในประเทศทั้งหมดของเตอร์กิชแอร์ไลน์จากอังการา และใช้ใบรับรองผู้ดำเนินการเดินอากาศของเตอร์กิช อานาโดลูเจ็ตเริ่มดำเนินการบินในวันที่ 23 เมษายน ค.ศ. 2008

ด้วยการย้ายฐานการบินจากจากท่าอากาศยานอาทาทืร์คไปยังท่าอากาศยานอิสตันบูลแห่งใหม่ เตอร์กิชแอร์ไลน์ได้มีการพัฒนาสายการบินมากมาย รวมถึงการประกาศว่าอานาโดลูเจ็ตจะให้บริการเที่ยวบินในต่างประเทศในเดือนเมษายน ค.ศ. 2019

ในเดือนพฤศจิกายน ค.ศ. 2023 อนาโดลูเจ็ตได้ทำการเปลี่ยนชื่อเป็นเอเจ็ต และเปิดตัวอัตลักษณ์องค์กรใหม่

 จุดหมายปลายทาง 

อานาโดลูเจ็ตให้บริการเที่ยวบินไปยังจุดหมายปลายทางในประเทศและปลายทางระหว่างประเทศ 92 เส้นทางทั่วยุโรปและเอเชียthy.com - Flight Schedule retrieved 20 September 2016

 ข้อตกลงการบินร่วม 
ณ เดือนพฤศจิกายน ค.ศ. 2023 เอเจ็ตได้ทำข้อตกลงการบินร่วมกับสายการบินดังต่อไปนี้:

 เตอร์กิชแอร์ไลน์

 ฝูงบิน 

 ฝูงบินปัจจุบัน 
thumb|โบอิง 737-800 เอเจ็ตในลวดลายเดิม
ณ เดือนพฤศจิกายน ค.ศ. 2023 อานาโดลูเจ็ตมีเครื่องบินประจำการในฝูงบินดังนี้:
+ฝูงบินของอานาโดลูเจ็ตเครื่องบินประจำการคำสั่งซื้อผู้โดยสารหมายเหตุJYรวมแอร์บัส เอ320-2004——180180สองลำเช่าจากสมาร์ทลิงซ์แอร์ไลน์
สองลำเช่าจากสมาร์ทลิงซ์แอร์ไลน์มอลตาแอร์บัส เอ320นีโอ9——186186คำสั่งซื้อเดิมของเอสเซเว่นแอร์ไลน์แอร์บัส เอ321-2007——220220ห้าลำเช่าจากสมาร์ทลิงซ์แอร์ไลน์
สองลำเช่าจากสมาร์ทลิงซ์แอร์ไลน์มอลตาแอร์บัส เอ321นีโอ1418203211คำสั่งซื้อเดิมของเอสเซเว่นแอร์ไลน์—240240คำสั่งซื้อเดิมของเวียดเจ็ทแอร์โบอิง 737-80045——186186ส่วนใหญ่โอนย้ายมาจากเตอร์กิชแอร์ไลน์189189โบอิง 737 แมกซ์ 8768168176คำสั่งซื้อเดิมของเอสเซเวนแอร์ไลน์—189189รวม887
อนาโดลูเจ็ตมีอายุฝูงบินเฉลี่ย 11.8 ปี

 ฝูงบินในอดีต 
อานาโดลูเจ็ตเคยให้บริการเครื่องบินดังต่อไปนี้:"AnadoluJet Historic Fleet". Retrieved 14 December 2022.

 แอร์บัส เอ320-200
 เอทีอาร์ 72-500
 โบอิง 737-400
 โบอิง 737-700
 เอ็มบราเออร์ อี190
 เอ็มบราเออร์ อี195
# Cryphiops
Levicaris เป็นสกุลของกุ้งฝอยที่อยู่ในวงศ์ Palaemonidae

สปีชีส์ในสกุลนี้พบในเอเชียตะวันออกเฉียงใต้และอเมริกาใต้

สปีชีส์ในสกุลนี้ ได้แก่:

Cryphiops brasiliensis 
Cryphiops caementarius 
Cryphiops luscus 
Cryphiops perspicax 
Cryphiops sbordonii 
Cryphiops villalobosi
# Chacella
Levicaris เป็นสกุลของกุ้งฝอยที่อยู่ในวงศ์ Palaemonidae

สปีชีส์ในสกุลนี้พบในอเมริกาตะวันตกตอนเหนือ

สปีชีส์ในสกุลนี้ ได้แก่:
 Chacella kerstitchi (Wicksten, 1983)
# Coralliocaris
Levicaris เป็นสกุลของกุ้งฝอยที่อยู่ในวงศ์ Palaemonidae

สปีชีส์ในสกุลนี้พบในมหาสมุทรอินเดียและแปซิฟิก

สปีชีส์ในสกุลนี้ ได้แก่:

Coralliocaris brevirostris 
Coralliocaris graminea 
Coralliocaris junckeri 
Coralliocaris labyrintha 
Coralliocaris macrophthalma 
Coralliocaris macropthalma 
Coralliocaris nudirostris 
Coralliocaris sandyi 
Coralliocaris superba 
Coralliocaris taiwanensis 
Coralliocaris tridens 
Coralliocaris viridis
# บิกสตาร์
บิกสตาร์  เป็นบอยแบนด์เกาหลีใต้ที่ก่อตั้งขึ้นในปี ค.ศ. 2012 สมาชิกกลุ่มประกอบด้วย ฟีลด็อก บารัม แรฮวัน ซ็องฮัก และจู้ด บิกสตาร์เซ็นสัญญากับเบรฟเอนเตอร์เทนเมนต์Profile on MissKpop , retrieved October 22, 2014. เมื่อวันที่ 1 กรกฎาคม ค.ศ. 2019 เบรฟเอนเตอร์เทนเมนต์ประกาศว่า บิกสตาร์ได้ยุบวงหลังจากสมาชิกหมดสัญญา

 ผลงานเพลง 

 อีพี 
 ชื่อ รายละเอียด อันดับสูงสุดบนชาร์ต ยอดขาย KOR 
 Blossomวางจำหน่าย: 4 ตุลาคม ค.ศ. 2012
สังกัด: เบรฟเอนเตอร์เทนเมนต์
รูปแบบ: ซีดี, ดาวน์โหลดดิจิทัล—Hang Outวางจำหน่าย: 8 สิงหาคม ค.ศ. 2013
สังกัด: เบรฟเอนเตอร์เทนเมนต์
รูปแบบ: ซีดี, ดาวน์โหลดดิจิทัล14KOR: 2,207+Shine A Moon Lightวางจำหน่าย: 4 กันยายน ค.ศ. 2015
สังกัด: เบรฟเอนเตอร์เทนเมนต์
รูปแบบ: ซีดี, ดาวน์โหลดดิจิทัล8KOR: 1,457+"—" denotes release did not chart.

 แหล่งข้อมูลอื่น
# เกรทกายส์
เกรทกายส์  เป็นบอยแบนด์ชาวเกาหลีใต้ที่เซ็นสัญญากับดีเอ็นเอเอนเตอร์เทนเมนต์ กลุ่มประกอบด้วยสมาชิกเก้าคน ได้แก่ จาอี อึยย็อน โฮรย็อง ด็อน แบกกย็อล ทงฮวี ฮวัลชาน ฮานึล และ ทงอิน โนเน็ตเปิดตัวเมื่อวันที่ 25 สิงหาคม ค.ศ. 2017 ด้วยซิงเกิล "Last Men" พวกเขาได้รับรางวัลรู้กกี้ออฟเดอะเยียร์จากงานเอเชียโมเดลอวอร์ด 2018 เกรทกายส์เปิดตัวมินิอัลบั้มชื่อ Take Off ในปี ค.ศ. 2018, We're Not Alone_Chapter 1: It's You ในปี ค.ศ. 2019 และ We're Not Alone_Chapter 2: You & Me ในปี ค.ศ. 2020

 ผลงานเพลง 
 อีพี 
ชื่อรายละเอียดอันดับสูงสุดบนชาร์ทยอดขายKORTake Off วางจำหน่าย: 4 กันยายน ค.ศ. 2018
 สังกัด: ดีเอ็นเอ, โซริบาดา
 รูปแบบ: ซีดี, ดาวน์โหลดดิจิทัล 42 We're Not Alone_Chapter 1: It's You วางจำหน่าย: 9 ตุลาคม ค.ศ. 2019
 สังกัด: ดีเอ็นเอ, มิวสิค&นิว
 รูปแบบ: ซีดี, ดาวน์โหลดดิจิทัล 49 KOR: 532We're Not Alone_Chapter 2: You & Me วางจำหน่าย:: 8 กรกฎาคม ค.ศ. 2020
 สังกัด: ดีเอ็นเอ, จีนีมิวสิค
 รูปแบบ: ซีดี, ดาวน์โหลดดิจิทัล 52 KOR: 3,201We're Not Alone Final: Only You วางจำหน่าย:: 20 กรกฎาคม ค.ศ. 2022
 สังกัด: ดีเอ็นเอ, จีนีมิวสิค
 รูปแบบ: ซีดี, ดาวน์โหลดดิจิทัล colspan="2"
# อ๊าด (บุคคล)
ตามความเชื่อของอิสลาม อ๊าด (เรียกอีกอย่างว่า อาด) ซึ่งมาจากตะวันออกเฉียงเหนือและเป็นบรรพบุรุษของเผ่าอ๊าด เป็นบุตรของเอาส์  ซึ่งเป็นบุตรของอิร็อม  ซึ่งเป็นบุตรของซาม บุตรชายของนบีนูห์  อีกทอดหนึ่ง ดังนั้น จึงกล่าวกันว่านบีนูห์เป็นปู่ทวดของอ๊าด

ในความเชื่อของอิสลาม เผ่าอ๊าดเป็นชนกลุ่มแรกในอาระเบีย พวกเขาเป็นชนอาหรับที่สูญพันธุ์ 

หลังจากการตายของอ๊าด ชะดีดและชัดดาด ลูกชายทั้งสองของเขา ขึ้นครองราชย์เหนือเผ่าอ๊าด จากนั้นเผ่าอ๊าดก็กลายเป็นคำเรียกรวมสำหรับผู้ที่สืบเชื้อสายมาจากอ๊าด

ตามคัมภีร์อัลกุรอาน อิร็อมแห่งเสาหินเป็นสถานที่ซึ่งนบีฮูด  ถูกส่งไปเพื่อนำผู้คนกลับสู่เส้นทางอันชอบธรรมของอัลลอฮ์ พลเมืองของอิร็อมยังคงอยู่ในแนวทางที่นับถือพระเจ้าหลายองค์ และพระองค์อัลลอฮ์ได้ทรงทำลาย เมืองของพวกเขาด้วยพายุใหญ่

คัมภีร์กุรอาน 89:6-14 กล่าวถึงอ๊าดว่า:
ว่ากันว่า นบีฮูดและบรรดาผู้ศรัทธาของท่านได้หลบหนีจากภูมิภาคนี้และตั้งถิ่นฐานใหม่ในฮัฎเราะห์เมาต์ (ในเยเมนปัจจุบัน) และพื้นที่โดยรอบ ตามธรรมเนียมกล่าวกันว่าหลุมฝังศพของท่านตั้งอยู่ที่นั่นจนถึงทุกวันนี้ จากการศึกษาของอิสลาม บุตรหลานของนบีฮูดคือบรรพบุรุษของชาวอาหรับบริสุทธิ์
# อัลฟาแบต
อัลฟาแบต  เป็นวงดนตรีฮิปฮอปบอยแบนด์ชาวเกาหลีใต้ ก่อตั้งโดยซิมทงเอนเตอร์เทนเมนต์ ในปี ค.ศ. 2013 ปัจจุบันอยู่ภายใต้เอพีบีเอนเตอร์เทนเมนต์

 สมาชิก 
 ปัจจุบัน 
 เบตา  
 เอบซีลอน  
 แกมมา 
 กัปปา  
 แลมดา  

 อดีต 
 โค้ด  
 เดลตา  
 ฟี
 เฮตา 
 ไอโอตา
 เจตา
 คยูมิน 

 ผลงานเพลง 

 อีพี 
 ชื่อ รายละเอียดม อันดับสูงสุดบนชาร์ต ยอดขาย KORอันดับชาร์ตอัลบั้ม Gaon:
Attention: 
Answer: Attention วางจำหน่าย: 25 กุมภาพันธ์ ค.ศ. 2014
 สังกัด: ซิมทงเอนเตอร์เทนเมนต์
 รูปแบบ: ซีดี, ดิจิทัลดาวน์โหลด 20  KOR: 3,730Answerวางจำหน่าย: 22 สิงหาคม ค.ศ. 2014
 สังกัด: ซิมทงเอนเตอร์เทนเมนต์
 รูปแบบ: ซีดี, ดิจิทัลดาวน์โหลด 23  KOR: 2,328
# มัฟ-ลัฟ
มัฟ-ลัฟ  เป็นวิชวลโนเวลญี่ปุ่น พัฒนาโดย âge เดิมวางจำหน่ายในฐานะเกมสำหรับผู้ใหญ่สำหรับวินโดวส์เมื่อวันที่ 28 กุมภาพันธ์ พ.ศ. 2546 เนื้อเรื่องของวิชวลโนเวลประกอบด้วยสองภาคคือ มัฟ-ลัฟ เอ็กซ์ตรา  และ มัฟ-ลัฟ อันลิมิตเต็ด  รูปแบบเกมในมัฟ-ลัฟเป็นไปตามโครงเรื่องเชิงเส้น นำเสนอสถานการณ์ที่กำหนดไว้ล่วงหน้าและทางเลือกในการโต้ตอบ เน้นไปที่สถานการณ์ที่แตกต่างกันของตัวละครหลักหญิง มัฟ-ลัฟ มีภาคต่อคือ มัฟ-ลัฟ อัลเตอร์เนทีฟ) ซึ่งวางจำหน่ายสำหรับวินโดวส์ในวันที่ 24 เมษายน พ.ศ. 2549 และตามเส้นเรื่องของ มัฟ-ลัฟ อันลิมิตเต็ด.

เรื่องราวไตรภาคเริ่มต้นด้วยความเป็นแนวสุขนาฏกรรมจินตนิยมเบาสมอง (เอ็กซ์ตรา) แต่ต่อมาเปลี่ยนเป็นแนวก้าวข้ามวัย เส้นเวลาคู่ขนาน (อันลิมิตเต็ด) และสุดท้ายจึงกลายเป็นแนวมหากาพย์สงครามกับการรุกรานของมนุษย์ต่างดาว (อัลเตอร์เนทีฟ)

 เนื้อเรื่อง 

 รูปแบบเกม 

 การพัฒนาและการจำหน่าย 

 สื่อที่เกี่ยวข้อง 

 อนิเมะ 
ในช่วงท้ายของไลฟ์อีเวนต์ในเดือนตุลาคม พ.ศ. 2562 âge นำเสนอชื่อบนจอว่า “มัฟ-ลัฟ อัลเตอร์เนทีฟ อิน แอนิเมชัน” ตามด้วยคลิปวิดีโอของแอนิเมชันใหม่ ซึ่งดูเหมือนจะเป็นอนิเมะที่ดัดแปลงมาจากวิชวลโนเวล มัฟ-ลัฟ อัลเตอร์เนทีฟ ดั้งเดิม ภายหลังได้ประกาศว่าอนิเมะใหม่จะเป็นซีรีส์โทรทัศน์ ซีรีส์อนิเมะสร้างโดยสตูดิโอยูเมตะคอมพานีและกราฟินิกา อำนวยการผลิตโดยแฟลกชิปไลน์ กำกับโดยยูกิโอะ นิชิโมโตะ เขียนบทโดยทัตสึฮิโกะ อูราฮาตะ ออกแบบตัวละครโดยทากูยะ ทานิ และแต่งดนตรีประกอบโดยอีวาน คอล ออกอากาศตั้งแต่วันที่ 7 ตุลาคมถึง 23 ธันวาคม พ.ศ. 2564 ทางผังรายการ+อัลตราของช่องฟูจิทีวี วง V.W.P ร้องเพลงเปิดชื่อเพลงว่า  ส่วนวง STEREO DIVE FOUNDATION ร้องเพลงปิดชื่อเพลงว่า "Tristar" มิวส์ คอมมิวนิเคชันได้ลิขสิทธิ์เผยแพร่ในเอเชียตะวันออกเฉียงใต้และเอเชียใต้ ครันชีโรลได้ลิขสิทธิ์เผยแพร่นอกทวีปเอเชีย 

ในช่วงท้ายของตอนจบชองซีรีส์อนิเมะ ได้มีการประกาศสร้างฤดูกาลที่สอง ออกอากาศตั้งแต่วันที่ 6 ตุลาคมถึง 22 ธันวาคม พ.ศ. 2565 วงแจมโปรเจกต์และมินามิ คูริบายาชิร้องเพลงเปิดชื่อเพลงว่า  ส่วนวง V.W.P ร้องเพลงปิดชื่อเพลงว่า 

 มังงะและไลต์โนเวล 

มัฟ-ลัฟ และภาคต่อ มัฟ-ลัฟ อัลเตอร์เนทีฟ ได้รับการดัดแปลงเป็นซีรีส์มังงะโดยสำนักพิมพ์เมเดียเวิกส์ (ภายหลังคือ แอสกีเมเดียเวิกส์) ตีพิมพ์ในนิตยสารมังงะเด็งเงกิไดโอจนถึงปี พ.ศ. 2561 ในปี พ.ศ. 2563 âge ประกาศตีพิมพ์มังงะมัฟ-ลัฟ อัลเตอร์เนทีฟแปลภาษาอังกฤษในรูปแบบดิจิตอล

นอกจากนี้สำนักพิมพ์ชูเอชะยังตีพิมพ์ซีรีส์นิยาย 7 เล่มอิงจาก มัฟ-ลัฟ และ มัฟ-ลัฟ อัลเตอร์เนทีฟ

 ภาคต่อ 
ในเดือนตุลาคม พ.ศ. 2562 ไลฟ์สตรีมโปรดิวเซอร์ โคกิ โยชิมูเนะ ประกาศว่าตนกำลังสร้างภาคต่อใหม่ต่อจาก อัลเตอร์เนทีฟ ชื่อว่า มัฟ-ลัฟ อินเตอเกรต แต่เวลานั้นยังไม่แน่ชัดว่าโครงการจะเป็๋นรูปแบบใดและจะเปิดตัวเมื่อใด

 ภาคแยก 

 มัฟ-ลัฟ อัลเตอร์เนทีฟ ครอนิเคิลส์ 

 มัฟ-ลัฟ อัลเตอร์เนทีฟ โททัลอีคลิปส์ 

 Schwarzesmarken 

 อื่น 

 หมายเหตุ
# ฉางซี
ฉางซี  หรือ ฉางอี๋ เป็นเจ้าแม่พระจันทร์ในศาสนาชาวบ้านจีนและลัทธิเต๋ารวมถึงเทพปกรณัมจีนโบราณ นางเป็นเจ้าแม่พระจันทร์โบราณที่มีที่มาอันดับแรกก่อนไท้อิมแชกุนและเจ้าแม่ฉางเอ๋อ นามของนางปรากฏเป็นรู้จักกันมาตั้งแต่สมัยประวัติศาสตร์จีนโบราณ ข้อมูลทางประวัติศาสตร์ที่เก่าแก่ที่สุดเกี่ยวกับพระเทพีฉางซีสามารถสืบย้อนไปในคัมภีร์แห่งขุนเขาและทะเล (ชานไห่จิง)โดยปรากฏว่านางเป็นพระเทพีภริยาของเทพบดีตี้จุนร่วมกับและเจ้าแม่ซีเหอและนางยังเป็นมารดรของพระจันทร์ทั้งสิบสองดวง นอกจากนี้นางยังเป็นหนึ่งในพระเทพีในได้รับการเซ่นสรวงอัญเชิญเป็นพระเทพีประธานในเทศกาลไหว้พระจันทร์ของราชสำนักจีนโบราณโดยพระเจ้าแผ่นดินจีนบุราณ ณ วิหารแห่งพระจันทร์ด้วย
# อิร็อมแห่งเสาหิน
อิร็อมแห่งเสาหิน (  , ) เรียกอีกอย่างว่า " อิรุม ", " อิเร็ม ", " เอรุม ", " อุบัร " หรือ " เมืองแห่งเสาหิน " ถือเป็น เมืองที่สาบสูญ ภูมิภาคหรือเผ่าที่กล่าวถึงใน อัลกุรอาน .  

 อิร็อมในอัลกุรอาน 
คัมภีร์อัลกุรอานกล่าวถึง อิร็อม ที่เป็น อิมาด (เสาหิน): สูเราะฮ์ อัลฟัจญร์

มีคำอธิบายหลายประการสำหรับการอ้างอิงถึง "อิร็อมแห่งเสาหิน" บางคนมองว่านี่เป็นตำแหน่งทางภูมิศาสตร์ ไม่ว่าจะเป็นเมืองหรือพื้นที่ บางคนก็มองว่าเป็นชื่อของชนเผ่า ผู้ที่ระบุว่าเป็นเมืองได้เสนอแนะต่างๆ นานาว่าเมืองนี้อยู่ที่ไหนหรือเป็นเมืองใด ตั้งแต่อเล็กซานเดรียหรือดามัสกัสไปจนถึงเมืองที่ย้ายจริงๆ หรือเมืองที่เรียกว่าอูบัร ในฐานะที่เป็นพื้นที่ มันถูกระบุด้วยภูมิภาคในพระคัมภีร์ที่เรียกว่า อารัม มันยังถูกระบุว่าเป็นเผ่าหนึ่ง ซึ่งอาจจะเป็นเผ่าของอ๊าด โดยเสาหมายถึงเสาหิน ชาวนาบาเทียน เป็นหนึ่งในชนเผ่าเบดูอินเร่ร่อนจำนวนมากที่ท่องไปในทะเลทรายอาหรับและพาฝูงสัตว์ไปยังที่ที่พวกเขาสามารถหาทุ่งหญ้าและน้ำได้ พวกเขาคุ้นเคยกับพื้นที่ของตนเมื่อฤดูกาลผ่านไป และพวกเขาต้องดิ้นรนเพื่อเอาชีวิตรอดในช่วงปีที่เลวร้ายเมื่อปริมาณน้ำฝนตามฤดูกาลลดลง แม้ว่าพวก ชาวนาบาเทียน จะฝังรากลึกในวัฒนธรรม ชาวอาราเมียน ในตอนแรก แต่ทฤษฎีที่ว่าพวกเขามีรากฐานมาจาก ชาวอาราเมียน นั้นถูกปฏิเสธโดยนักวิชาการสมัยใหม่ แต่หลักฐานทางโบราณคดี ศาสนา และภาษายืนยันว่าพวกเขาเป็นชนเผ่าอาหรับเหนือ
# สกูบี้-ดู นายอยู่ไหน!
สกูบี้-ดู นายอยู่ไหน!  เป็นซีรีส์โทรทัศน์แอนิเมชันสัญชาติอเมริกันซึ่งเป็นซีรีส์แรกและซีรีส์ดั้งเดิมของสกูบี้-ดู ผลิตให้แฮนนา-บาร์เบราโดยนักเขียน โจ รูบีและเคน สเพียส์ ออกอากาศในช่วงการ์ตูนเช้าวันเสาร์ตั้งแต่วันที่ 13 กันยายน พ.ศ. 2512 จนถึงวันที่ 31 ตุลาคม พ.ศ. 2513 ทางช่องซีบีเอส โดยมีทั้งหมด 2 ซีซั่น 25 ตอน

 เรื่องย่อ 
การ์ตูนเรื่องนี้นำเสนอเรื่องราวของทีมนักสืบซึ่งประกอบด้วยวัยรุ่นทั้งสี่คน ได้แก่ เฟรด แดฟนี เวลมา และแชกกี รวมทั้งสุนัขพูดได้ชื่อ สกูบี้-ดู ซึ่งออกเดินทางด้วยรถตู้ที่ชื่อ เดอะ มิสเทอรี แมชชีน (The Mystery Machine) เพื่อไขปริศนาต่าง ๆ ที่เกี่ยวข้องกับภูติผีสัตว์ประหลาดหรือสิ่งมีชีวิตเหนือธรรมชาติ โดยเมื่อไขปริศนาได้สำเร็จ ทีมนักสืบมักจะพบว่าภูติผีสัตว์ประหลาดพวกนั้นแท้จริงแล้วเป็นคนที่แฝงตัวมาซึ่งอ้างตำนานหรือเรื่องเล่าขานต่าง ๆ เพื่อผลประโยชน์ส่วนตัวของตัวเอง
# วางาชิ
วางาชิ  คือขนมหวานโบราณดั้งเดิมของญี่ปุ่น ซึ่งมักใช้เป็นของว่างยามบ่ายหรือเป็นของขวัญในพิธีหรือโอกาสสำคัญต่าง ๆ โดยตัวอักษรว่า วะ (和) หมายถึง "แบบญี่ปุ่น" และ งาชิ (菓子) แปลว่า "ขนมหวาน" ส่วนมากมีรสหวานแหลม จึงนิยมรับประทานกับชาเขียวรสขมที่ตัดรสกันเป็นอย่างดีรู้จัก วากาชิ (Wagashi) : ขนมญี่ปุ่น คืออะไร มีอะไรบ้าง

วางาชิที่มีที่มาจากชาวตะวันตกในช่วงศตวรรษที่ 16 จะเรียกว่านัมบังงาชิ

 ตัวอย่างวางาชิชนิดต่าง ๆ 
thumb|ฮานามิดังโงะ
 ดังโงะ
 โมจิ
 ขนมหยดน้ำ
 ไดฟูกุ
 โดรายากิ
 ไทยากิ
 เซ็มเบ
 วาราบิโมจิ
 โบตาโมจิ (โอฮางิ)
 โมจิซากูระ
 คาชิวาโมจิ
 คัสเตลลา
 อิชิโมจิ
# แชตจีพีที
แชตจีพีที  เป็นจักรกลสนทนาปัญญาประดิษฐ์ต้นแบบที่พัฒนาโดยโอเพนเอไอ ซึ่งเชี่ยวชาญด้านการสนทนา จักรกลสนทนาเป็นแบบจำลองภาษาขนาดใหญ่ที่ได้รับการการปรับละเอียดทั้งด้วยการเรียนรู้แบบมีผู้สอน และใช้เทคนิคการเรียนรู้แบบเสริมกำลัง มีพื้นฐานอยู่ที่จีพีที

แชตจีพีทีเปิดตัวในเดือนพฤศจิกายน ค.ศ. 2022 และได้รับความสนใจจากรายละเอียดการตอบสนองและคำตอบที่ชัดเจน แม้ว่าความถูกต้องตามข้อเท็จจริงนั้นจะถูกวิพากษ์วิจารณ์ก็ตาม หลังจากการเปิดตัวของแชตจีพีที มีการประมาณการณ์มูลค่าบริษัทของโอเพนเอไอ ใน ค.ศ. 2023 ไว้ที่ 29 พันล้านเหรียญสหรัฐ

 รุ่นโมเดล 

ตารางด้านล่างแสดงรายการรุ่นหลักของโมเดลแชตจีพีทีโดยอธิบายถึงการเปลี่ยนแปลงที่สำคัญที่มีในแต่ละรุ่น:
รุ่นวันที่เผยแพร่คำอธิบายสถานะGPT-3.5พฤศจิกายน 2022รุ่นแรกของแชตจีพีทีที่ใช้โมเดล GPT-3.5หยุดพร้อมใช้งานGPT-3.5 Turbo2023การปรับปรุงจากรุ่น GPT-3.5 เดิม ให้ความแม่นยำที่ดีขึ้นในการตอบ ขณะใช้โมเดลที่คล้ายกันหยุดพร้อมใช้งานGPT-4มีนาคม 2023เปิดตัวพร้อมกับการสมัครสมาชิก ChatGPT Plus ในเดือนมีนาคม 2023 ใช้โมเดล GPT-4 ที่มีความขั้นสูงมากขึ้นพร้อมใช้งานGPT-4oพฤษภาคม 2024สามารถประมวลผลข้อความ, รูปภาพ, เสียง และวิดีโอ GPT-4o มีความเร็วและความสามารถที่ดีกว่า GPT-4 และฟรีในขีดจำกัดการใช้งานที่สูงกว่าสำหรับการสมัครสมาชิกพร้อมใช้งานGPT-4o miniกรกฎาคม 2024รุ่นที่เล็กและราคาถูกกว่าของ GPT-4o GPT-4o mini แทนที่ GPT-3.5 ในแชตจีพีทีในเดือนกรกฎาคม 2024พร้อมใช้งานo1-previewกันยายน 2024รุ่นก่อนการเปิดตัวของ OpenAI o1 ซึ่งเป็นรุ่นปรับปรุงใหม่ที่สามารถ "คิด" ก่อนตอบหยุดพร้อมใช้งานo1-miniกันยายน 2024รุ่นที่เล็กและเร็วกว่าของ OpenAI o1พร้อมใช้งานo1ธันวาคม 2024การเปิดตัวเต็มของ OpenAI o1 ซึ่งก่อนหน้านี้มีให้ใช้งานเป็นรุ่นตัวอย่างพร้อมใช้งานo1 pro modeธันวาคม 2024รุ่นอัปเกรดของ OpenAI o1 ที่ใช้การคำนวณมากขึ้น พร้อมใช้งานสำหรับการสมัครสมาชิก ChatGPT Proพร้อมใช้งาน

 การตอบรับ 

ในเดือนธันวาคม ค.ศ. 2022 มีความเห็นบางส่วนเช่นพอล ครุกแมน นักเศรษฐศาสตร์ เขียนว่าแชตจีพีทีจะส่งผลกระทบต่อความต้องการของผู้ปฏิบัติงานด้านความรู้ ในเดอะเวิร์จ เจมส์ วินเซนต์ มองเห็นความสำเร็จอย่างแพร่หลายของแชตจีพีทีเป็นหลักฐานว่าปัญญาประดิษฐ์กลายเป็นกระแสหลักไปแล้ว ในดิแอตแลนติก สตีเฟน มาร์เช่ ตั้งข้อสังเกตว่ามีผลกระทบต่อสถาบันการศึกษาและโดยเฉพาะอย่างยิ่งเรียงความการสมัครงานยังไม่เป็นที่เข้าใจ แดเนียล เฮอร์แมน ครูและนักเขียนของโรงเรียนมัธยมในแคลิฟอร์เนียเขียนว่าแชตจีพีทีจะนำเข้าสู่ "จุดจบของภาษาอังกฤษระดับมัธยมปลาย"
# อันเนมด์ เมโมรี
อันเนมด์ เมโมรี เป็นซีรีส์ไลต์โนเวลญี่ปุ่น แนวจินตนิมิต โดย Kuji Furumiya เริ่มเผยแพร่ออนไลน์บนเว็บไซต์นิยายออนไลน์โชเซ็ตสึกะ นิ นาโร ในเดือนกันยายน พ.ศ. 2555 ต่อมาถูกซื้อไปตีพิมพ์ต่อโดยแอสกีมีเดียเวิร์กส ภายใต้สำนักพิมพ์ Dengeki no Shin Bungei ไลต์โนเวลตีพิมพ์ถึงเล่มที่ 6 วางจำหน่ายตั้งแต่เดือนมกราคม พ.ศ. 2562 ถึงเมษายน พ.ศ. 2564 มังงะได้รับการดัดแปลงที่วาดภาพประกอบโดย Naoki Koshimizu เริ่มตีพิมพ์ในนิตยสาร Dengeki Daioh ของแอสกีมีเดียเวิร์กส ตั้งแต่เดือนกันยายน พ.ศ. 2563 และเมื่อเดือนมิถุนายน พ.ศ. 2565 มีการรวบรวมไว้เป็นเล่ม (ทังโกบง) ถึงเล่มที่ 3 ได้รับการดัดแปลงเป็นซีรีส์อนิเมะโทรทัศน์โดยสตูดิโอ ENGI ออกอากาศตั้งแต่เดือนเมษายนถึงมิถุนายน พ.ศ. 2567 ฤดูกาลที่สองออกอากาศตั้งแต่เดือนมกราคมถึงมีนาคม พ.ศ. 2568

 ตัวละคร